Publication: Magyar Közlöny
Issue: MK-2002-85 (Year: 2002, Number: 85)
Era: 1990-2004
Section: 5.4. A Közalapítvány az 1997. évi CLVI. törvény alapján
Paragraph Index: 20

9. A Közalapítvány kezelõ szervezete, képviselete 9.1. A Közalapítvány vagyonának kezelõje és legfõbb döntéshozó szerve a Kuratórium, amely hét fõbõl áll. Tagjai: 9.1.1. az országos gyermek-, diák-, valamint ifjúsági szervezetek képviselõi által jelöltek közül 4 személy; 9.1.2. az alapító által felkért 3 személy. 9.2. A Kuratórium tagjainak felsorolását az Alapító Okirat 1. számú melléklete tartalmazza. 9.3. A Kuratórium tagjait az alapító nevében az ifjúsági és sportminiszter jelöli ki. A Kuratórium tagjainak megbízása négy évre szól. Az alapító visszavonja annak a kuratóriumi tagnak a jelölését, aki a Közalapítvány tevékenységét veszélyezteti vagy a kuratóriumi tagságáról írásban lemond, illetve akinek a visszahívását a javaslattevõ szervezet kezdeményezi. A javaslattevõ szervezet részérõl történõ visszahívás esetén az alapító új tag jelölését kezdeményezi. 9.4. A Kuratórium dönt minden, a Közalapítvány feladatkörét érintõ stratégiai kérdésben, felelõs a Közalapítvány vagyonának hatékony mûködtetéséért, gyarapításáért. 9.5. A Kuratórium tagjait tiszteletdíj illeti meg, valamint a Közalapítványnál végzett tevékenységükkel kapcsolatban felmerült igazolt költségeik megtérítéseként ellátmány felvételére jogosultak a Szervezeti és Mûködési Szabályzatban meghatározott módon. A havi tiszteletdíj mértéke nem haladhatja meg a mindenkori kötelezõ legkisebb munkabér négyszeresét. 9.6. A Kuratórium elnökét és alelnökét a Kuratórium választja meg az alakuló ülésén. A Kuratórium elnökét és alelnökét a Kuratórium választása alapján az alapító kéri fel. A Kuratórium elnöke és alelnöke nem lehet az alapító képviselõje vagy alkalmazottja. Nem lehet a Kuratórium tagja az a személy, aki olyan közhasznú szervezetnél töltött be — annak megszûntét megelõzõ két évben legalább egy évig — vezetõ tisztséget a megszûnéstõl számított két évig, amely az adózás rendjérõl szóló törvény szerint köztartozását nem egyenlítette ki. 9.7. A Közalapítvány képviseletét ellátni Kara Ákos és dr. Márialigeti Károly önállóan jogosultak, akik a Közalapítvány bankszámlája felett együttesen rendelkeznek. Ellátják továbbá mindazokat a tevékenységeket, amelyekkel õket a Kuratórium a Szervezeti és Mûködési Szabályzatban, illetve eseti határozatával megbízza. Az egyik képviselõ akadályoztatása esetén helyette a másik képviselõvel együttesen a Közalapítvány képviseletében eljárni és annak bankszámlája felett rendelkezni a Kuratórium eseti határozatában képviseleti joggal felruházott bármelyik kuratóriumi tag jogosult. Mindkét képviselõ akadályoztatása esetén a Közalapítvány képviseletében eljárni és annak bankszámlája felett rendelkezni a Kuratórium eseti határozatában képviseleti joggal felruházott két kuratóriumi tag együttesen jogosult. 2002/85. szám 9.8. A Közalapítvány a Kuratórium által jóváhagyott Szervezeti és Mûködési Szabályzat alapján mûködik, szervezetének és mûködésének szabályait maga állapítja meg. 9.9. A Közalapítvány feladatai megvalósítására igazgatóságokat hozhat létre. 9.10. A Közalapítvány vezetõ beosztású alkalmazottait: a Közalapítvány ügyvezetõ igazgatóját és az igazgatókat a Kuratórium nyilvános pályázat útján választja ki. 9.11. A Közalapítvány ügyvezetõ igazgatóját és az igazgatókat a Kuratórium nevezi ki, a munkáltatói jogokat felettük a Kuratórium elnöke gyakorolja. 9.12. A Közalapítvány ügyvezetõ igazgatója és az igazgatók a Közalapítvánnyal munkaviszonyban állnak. Az ügyvezetõ igazgató feladata a Kuratórium döntéseinek elõkészítése és végrehajtása, az igazgatóságok tevékenységének összehangolása. 9.13. A Közalapítvány ügyvezetõ igazgatója a Kuratórium ülésein tanácskozási joggal vehet részt. 10.1. A Kuratóriumot elsõ alkalommal az alapító, a rendes mûködés során pedig az elnök hívja össze a napirend elõzetes írásbeli közlésével. A Kuratóriumot szükség szerint, de legalább negyedévenként össze kell hívni. 10.2. A Kuratórium határozatképes, ha tagjainak több mint fele jelen van. Határozatait egyszerû szótöbbséggel hozza. Szavazategyenlõség esetén az elnök szavazata dönt. A Kuratórium ülései nyilvánosak. 10.3. A Kuratórium a hatáskörébe tartozó ügyek közül az összlétszámhoz viszonyított 2/3-os szavazati aránnyal határoz: 10.3.1. a Szervezeti és Mûködési Szabályzatról; 10.3.2. a Vagyonkezelési és Befektetési Szabályzatról; 10.3.3. a Közalapítvány éves szakmai programjáról; 10.3.4. a pénzügyi tervrõl és beszámolóról, valamint a közhasznúsági jelentés elfogadásáról; 10.3.5. a törzsvagyon körét érintõ kérdésekrõl, ingatlan elidegenítésérõl, megvásárlásáról és cseréjérõl; 10.3.6. gazdasági társaság alapításáról; 10.3.7. a Kuratórium elnökének és alelnökének megválasztásáról és visszahívásáról; 10.3.8. vezetõ beosztású alkalmazottak kinevezésérõl és felmentésérõl; 10.3.9. a könyvvizsgáló megbízásáról és felmentésérõl; 10.3.10. egyéb, a Szervezeti és Mûködési Szabályzatban meghatározott kérdésekrõl. 10.4. A Kuratórium határozathozatalában nem vehet részt az a személy, aki vagy akinek közeli hozzátartozója [Ptk. 685. § b) pont], élettársa (a továbbiakban együtt: hozzátartozó) a kuratóriumi határozat alapján: 10.4.1. kötelezettség vagy felelõsség alól mentesül; vagy 10.4.2. bármilyen más elõnyben részesül, illetve a megkötendõ jogügyletben egyébként érdekelt. Nem minõsül elõnynek a közhasznú szervezet cél szerinti juttatásai keretében a bárki által megkötés nélkül igénybe vehetõ nem pénzbeni szolgáltatás. 10.5. A Kuratórium határozatait meghozataluk után be kell vezetni a határozatok könyvébe, amely tartalmazza a határozat idõpontját, tartalmát, hatályát, illetve a határozatot támogatók és ellenzõk számarányát. A határozatokat az érintetteknek a Kuratórium elnöke a határozathozatalt követõ nyolc munkanapon belül írásban megküldi. A határozatok könyvében foglaltakról — az üzleti titoknak minõsülõ döntések kivételével — kérésre az elnök bárkinek tájékoztatást ad.

Source: https://magyarkozlony.hu/hivatalos-lapok/6918ea406bb9625b35eb2f71a41c7ab101790860/dokumentumok/b5a222f465bee61107b3e5426d0b0304a8982559/letoltes